ai4bharat/Pralekha huggingface dataset:
విద్యుత్తు మంత్రిత్వ శాఖ
మార్కెట్ ఆధార ఆర్ధిక బట్వాడా  పై వ్యాఖ్యలను ఆహ్వానిస్తూ చర్చా పత్రాన్ని విడుదల చేసిన విద్యుత్ మంత్రిత్వ శాఖ
విద్యుత్ రంగంలో పోటీకి దారితీసే చర్య . ఒకే జాతి, ఒకే గ్రిడ్, ఒకే ఆవృత్తి, ఒకే ధర లక్ష్య సాధన
జూన్ ఒకటవ తేదీన కేంద్ర విద్యుత్ మంత్రిత్వ శాఖ మార్కెట్ ఆధార ఆర్ధిక బట్వాడా పై ఒక విధాన పత్రాన్ని రూపొందించి చర్చకు పెట్టింది. విద్యుత్ రంగానికి సంబంధించిన అన్ని భాగస్వామ్య పక్షాల అభిప్రాయాలను / వ్యాఖ్యలను తెలుసుకునే ఉద్దేశంతో ఈ పత్రాన్ని అందరికీ పంపారు. దానిలో ప్రతిపాదిత అమలు యంత్రాంగం, కొత్త యంత్రాంగం వల్ల కలిగే ప్రయోజనాల అంచనా,
కీలక అంశాలు, కొత్తగా ఉత్పన్నమయ్యే సమస్యలను అధిగమించడానికి సూచలను మరియు ముందున్న ప్రతిపాదిత మార్గాన్వేషణ చేయాలని కేంద్ర విద్యుత్ మంత్రిత్వ శాఖ ఉద్దేశం. దీనిపై వ్యాఖ్యలు పంపడానికి చివరిరోజు 30 జూన్, 2021. ఈ చర్చా పత్రం ద్వానా 2022 ఏప్రిల్ ఒకటవ తేదీ నుంచి మార్కెట్ ఆధార ఆర్ధిక బట్వాడా మొదటి దశ అమలు చేయాలన్నది విద్యుత్ మంత్రిత్వ శాఖ సంకల్పం. ఇందుకోసం భాగస్వామ్య పక్షాలు అందరితో విస్తృత సంప్రదింపులు జరిపి ఏకాభిప్రాయ సాధనకు కృషి చేయడం లక్ష్యం.
దేశవ్యాప్తంగా తక్కువ ఖర్చుతో వనరులను ఉత్పత్తిని ఎంబిఈడి నిశ్చయం చేస్తుంది. ఈ ప్రతిపాదన వల్ల మొత్తం డిమాండ్ తీర్చడానికి అవసరమైన వనరుల పంపిణీ జరుగుతుంది. తద్వారా అన్ని పక్షాలకు అంటే పంపిణీ కంపెనీలకు మరియు ఉత్పాదక సంస్థలకు మేలు జరుగుతుంది. మొత్తం మీద విద్యుత్ వినియోగదారులకు ప్రతి ఏటా రూ.12,000 కోట్లకు పైగా ఆదా జరుగుతుంది.
మార్కెట్ ఆధార ఆర్ధిక బట్వాడా వల్ల అస్థిర అక్షయ ఇంధనాన్ని విస్తృత ఏకీకరణకు దోహదం చేస్తుంది. అది నిల్వలు పెంపు, అనుబంధ సేవల అవసరాన్ని అనుకూలపరచవచ్చు.
ఎంబిఈడి పద్ధతిని దశల వారీగా అమలుచేయాలని సూచించడం జరిగింది. ఈ యంత్రాంగం సామర్ధ్యాన్ని పరీక్షించి, దేశవ్యాప్తంగా దానిని ప్రవేశపెట్టడానికి ముందు దాని లోపాలను గుర్తించి సవరించడం, అంతేకాక భాగస్వామ్యపక్షాలు అందరికీ దీని గురించిన అవగాహన కల్పించడమే కాక అవసరమైన మౌలిక సదుపాయాలను, వ్యవస్థలను ఏర్పాటు చేసి పరీక్షించిన తరువాతనే స్థాయిని పెంచవలసి ఉంటుంది.
గడచిన దశాబ్దంలో విశేషంగా జరిగిన పెట్టుబడుల కారణంగా భారతీయ విద్యుత్ వ్యవస్థ విస్తృత స్థాయిలో అంతర్ ప్రాంతీయ విద్యుత్ బదిలీలను సాధించగలిగింది. "ఒకే జాతి, ఒకే గ్రిడ్, ఒకే ఆవృత్తి" సాధనకు సంబంధించిన అడ్డంకులను తొలగించగలిగింది. తద్వారా ప్రపంచంలోనే ఏకకాలంలో విద్యుత్ పంపిణీ జరిగే విస్తృత వ్యవస్థగా భారత్ మారింది. అయితే ప్రస్తుతం దేశంలో ఉన్న పంపిణీ యంత్రాంగాలు ఉత్పాదక వనరులను పూర్తిస్థాయిలో ఉపయోగించుకోలేకపోతున్నాయి. రాష్ట్రాలు కూడా చౌకలో దొరికే విద్యుత్ ఉత్పత్తి ప్లాంట్లకు బదులుగా ఖరీదైన ఉత్పత్తి ప్లాంట్లను వినియోగిస్తున్నాయి. చౌకలో దొరికే ఉత్పత్తి ప్లాంట్లను పూర్తి స్థాయిలో ప్రారంభించడం లేదు. భౌతిక ఏకీకరణ పూర్తి ప్రయోజనాలు అందిపుచ్చుకోవడానికి ప్రస్తుతం రాష్ట్రం లేక ప్రాంతాలకు పరిమితమైన పంపిణీ వ్యవస్థలను జాతీయ స్థాయికి విస్తరించాలి. విద్యుత్ మార్కెట్ వ్యవస్థలను సంస్కరించడంలో తదుపరి చర్య మార్కెట్ ఆధార ఆర్ధిక బట్వాడా  అమలు చేయడం ద్వారా "ఒకే జాతి, ఒకే గ్రిడ్, ఒకే ఆవృత్తి, ఒకే ధర" ఛట్రం ఏర్పాటు దిశగా పయనించడం సాధ్యమవుతుంది.
మానవ వనరుల అభివృద్ధి మంత్రిత్వ శాఖ
మహాత్మా గాంధీ 150 వ పుట్టినరోజు సందర్భంగా గాంధీ ఆలోచన మరియు తత్వశాస్త్రం పై వెబ్ నార్ నుద్దేశించి ప్రసంగించిన - కేంద్ర విద్యాశాఖ మంత్రి.
"గాంధేయ ఆలోచన మరియు తత్వశాస్త్రం" పై యు.కె. లోని ఆక్స్ ఫర్డ్ విశ్వవిద్యాలయ సహకారంతో జామియా మిలియా ఇస్లామియా  ఈరోజు నిర్వహించిన వెబినార్ ను ఉద్దేశించి కేంద్ర విద్యాశాఖ మంత్రి శ్రీ రమేష్ పోఖ్రియాల్ 'నిశాంక్' ప్రసంగించారు. గాంధేయ ఆలోచన మరియు తత్వశాస్త్రంపై వెబినార్ సిరీస్లో ఇది మొదటి ఉపన్యాసం. మేధావుల సమాజంలో గాంధేయ ఆలోచన మరియు తత్వశాస్త్రాన్ని వ్యాప్తి చేయడానికి మహాత్మా గాంధీ 150 వ పుట్టిన రోజును జరుపుకోవాలన్న విశ్వవిద్యాలయ గ్రాంట్సు కమిషన్ ప్రతిపాదనతో కలిసి ఈ వెబినార్ సిరీస్ ను ఏర్పాటు చేయడం జరిగింది. ఈ కార్యక్రమంలో వైస్ ఛాన్సలర్ ప్రొఫెసర్ నజ్మా అక్తర్ కూడా పాల్గొన్నారు.
మహాత్మా గాంధీ 150 వ జయంతిని ప్రపంచవ్యాప్తంగా జరుపుకుంటున్నారని, శ్రీ ప్రొఖ్రియాల్ తన ప్రారంభోపన్యాసంలో పేర్కొన్నారు. జామియా మిలియా స్థాపనలో తన పూర్తి మద్దతు ఇచ్చిన మహాత్మా గాంధీ సూత్రాలను అనుసరిస్తూ, 1920 లో ప్రారంభమైనప్పటి నుండి జామియా మిలియా దినదినాభివృద్ధి చెందుతోందని ఆయన అభినందించారు. మొత్తం ప్రపంచం గాంధేయ తత్వశాస్త్రం యొక్క ప్రాముఖ్యతను మరియు సత్యం, ప్రేమ, వినయం, అహింస వంటి ఆయన సూత్రాల ప్రాముఖ్యతను, ముఖ్యంగా అది కష్ట కాలాన్ని ఎదుర్కొంటున్న సమయాల్లో గుర్తించింది. గాంధీ ఔచిత్యం అందరికీ తెలిసిందే. గాంధీ ఆలోచనలు మన జీవితంలోని ప్రతి సందర్భానికీ సంబంధించినవిగా ఉంటాయి. సత్యం, శాంతి, అహింస, స్థిరమైన అభివృద్ధి, పర్యావరణ పరిరక్షణ, విలువ ఆధారిత విద్య వంటి అనేక అంశాలపై గాంధీజీ ఆలోచనలు మనకు మార్గనిర్దేశం చేస్తాయి.
దేశ నిర్మాణంలో విద్యార్థులు ఎలా సహకరించగలరో, గాంధీజీ జీవితం నుండి ఈ రోజు విద్యార్థులకు చాలా నేర్చుకునే అవకాశం ఉందని మంత్రి అన్నారు. ఈ రోజు దేశంలోని ప్రతి పౌరుడు దేశాన్ని స్వయం సమృద్ధిగా మార్చడానికి గాంధీ ఆలోచనలు మరియు తత్వశాస్త్రం నుండి ప్రయోజనం పొందవచ్చు.
వివిధ విద్యా రంగాలలో జె.ఎమ్.ఐ. యొక్క నిరంతర మెరుగైన పనితీరు గురించి కూడా ఆయన ప్రస్తావించారు. సివిల్ సర్వీసెస్ మరియు ఇటీవల తన మంత్రిత్వ శాఖ నిర్వహించిన హాకథాన్లో జె.ఎం.ఐ. పనితీరు గురించి ఆయన ప్రత్యేకంగా పేర్కొన్నారు.
కార్మిక, ఉపాధికల్పన మంత్రిత్వ శాఖ
ఆత్మనిర్భర్ భారత్ రోజ్ గార్ యోజన  కిఆమోదం తెలిపిన మంత్రిమండలి
ఆత్మనిర్భర్ భారత్ ప్యాకేజీ 3.0 లో భాగంగా కోవిడ్ నుంచి కోలుకొనే కాలంలో సాంప్రదాయక రంగంలో ఉపాధి కల్పన కు ప్రోత్సాహం ఇవ్వడానికి, కొత్త ఉద్యోగ అవకాశాల ను ప్రోత్సహించడానికి ‘‘ఆత్మనిర్భర్ భారత్ రోజ్గార్ యోజన’’  అమలు కు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
ప్రస్తుత ఆర్థిక సంవత్సరానికి 1,584 కోట్ల రూపాయలను ఖర్చు చేసేందుకు, పథకం పూర్తి అవధి అయిన 2020-2023 వరకు 22,810 కోట్ల రూపాయలు వ్యయపరచేందుకు మంత్రివర్గం ఆమోదం తెలిపింది.
ఈ పథకం ముఖ్యాంశాలు ఈ క్రింద తెలిపిన విధంగా ఉన్నాయి:
-
భారత ప్రభుత్వం 2020 అక్టోబర్ 1వ తేదీ నాడు గానీ లేదా ఆ తర్వాత గానీ, 2021 జూన్ 30 వరకు పనిలోకి తీసుకున్న కొత్త ఉద్యోగులందరికి 2 సంవత్సరాల కాలానికి గాను సబ్సిడీ ని అందిస్తుంది.
-
వేయి మంది వరకు ఉద్యోగులు పనిచేసే సంస్థలలో భారత ప్రభుత్వం 2 సంవత్సరాల కాలానికి కొత్త ఉద్యోగుల విషయంలో ఇటు 12% ఉద్యోగుల చందా ను, అటు 12% యాజమాన్య సంస్థల చందా ను.. అంటే వేతన భత్యాలలో 24 శాతాన్ని ఇపిఎఫ్ కు చెల్లిస్తుంది.
-
వేయి మందికి పైగా ఉద్యోగులు పనిచేస్తున్న వ్యాపార సంస్థల కొత్త ఉద్యోగుల విషయంలో కేవలం ఉద్యోగి తాలూకు ఇపిఎఫ్ ఛందా ను, అంటే వేతనంలో 12 శాతాన్ని భారత ప్రభుత్వం రెండేళ్ల పాటు చెల్లిస్తుంది.
-
15,000 రూపాయల కంటే తక్కువ నెలవారి వేతనాన్ని పొందుతున్న ఉద్యోగి ఎవరైతే ఉద్యోగుల భవిష్య నిధి సంస్థ  లో 2020 అక్టోబర్ 1వ తేదీకి ముందు నమోదు అయి వుంటేనో, లేదా ఆ వ్యక్తి కి ఈ కాలావధి కన్నా ముందు యూనివర్సల్ అకౌంట్ నంబర్  ఏదీ లేకపోతేనో, లేదా 2020 అక్టోబర్ 1వ తేదీకి ముందు ఇపిఎఫ్ సభ్యత్వ ఖాతా సంఖ్య లేకపోతేనో, ఆ వ్యక్తి కి ఈ ప్రయోజనం తాలూకు అర్హత లభిస్తుంది.
-
యూనివర్సల్ అకౌంట్ నంబర్  ను కలిగి వున్న ఇపిఎఫ్ సభ్యులు ఎవరైనా నెల కు 15,000 రూపాయల కంటే తక్కువ వేతనాన్ని పొందుతూ కోవిడ్ మహమ్మారి కారణం గా 2020 మార్చి 1 నుంచి 2020 సెప్టెంబర్ 30 మధ్య కాలం లో తన ఉద్యోగాన్ని వదిలేసివుంటే, అలాగే ఆ వ్యక్తి కి 2020 సెప్టెంబర్ 30 వరకు ఇపిఎఫ్ సదుపాయం గల సంస్థ లో ఉద్యోగం దొరకకపోయినట్లయితే, అటువంటి వారు కూడా ఈ ప్రయోజనాన్ని పొందేందుకు అర్హులు అవుతారు.
-
సభ్యుల ఆధార్ సంఖ్య తో జతపడ్డ సభ్యుల అకౌంట్లో ఇపిఎఫ్ఒ ఎలక్ట్రానిక్ పద్దతి లో ఈ ఛందా సొమ్ము ను చెల్లిస్తుంది.
-
ఈ పథకాన్ని అమలు చేయడానికి ఒక సాఫ్ట్ వేర్ ను ఇపిఎఫ్ఒ రూపొందిస్తోంది. అంతేకాకుండా పారదర్శకమైన, జవాబుదారీతనంతో కూడిన ప్రక్రియ ను తానే అభివృద్ధి పరుస్తుంది.
-
ఎ.బి.ఆర్.వై.లో భాగం గా అందించే ప్రయోజనాలు ఇపిఎఫ్ ఒ ద్వారా అమలయ్యే మరేదైనా పథకం ప్రయోజనాలు ఏ విధంగా కూడాను అతివ్యాప్తం కాకుండా  ఉండేందుకు ఒక విధివిధానాన్ని ఇపిఎఫ్ ఒ రూపొందించవలసి ఉంటుంది.
గృహ నిర్మాణం మరియు పట్టణ వ్యవహారాల మంత్రిత్వ శాఖ
పీఎంఏవై-యు అర్హత ప్రమాణాలు
అర్హులైన పట్టణ ప్రజలకు ప్రాథమిక సౌకర్యాలతో పక్కా ఇళ్లు నిర్మించి ఇచ్చేందుకు రాష్ట్రాలు/కేంద్రపాలిత ప్రాంతాలు చేస్తున్న ప్రయత్నాలకు కేంద్ర గృహ నిర్మాణం & పట్టణ వ్యవహారాల మంత్రిత్వ శాఖ మద్దతుగా నిలుస్తోంది. 25.06.2015 నుంచి, ప్రధాన మంత్రి ఆవాస్ యోజన-అర్బన్  'అందరికీ ఇళ్లు' కార్యక్రమం కింద, రాష్ట్రాలు/కేంద్రపాలిత ప్రాంతాలకు కేంద్ర సాయాన్ని అందిస్తోంది. పీఎంఏవై-యు కింద మంజూరైన 118.90 లక్షల ఇళ్లలో, 10.07.2023 నాటికి 112.22 లక్షల గృహాల నిర్మాణం ప్రారంభమయ్యాయి. వీటిలో 75.31 లక్షల ఇళ్ల నిర్మాణం పూర్తయింది, లబ్ధిదారులకు పంపిణీ చేయడం జరిగింది.
ఈ పథకం గడువు 31.03.2022తో ముగియాల్సి ఉన్నా, సీఎల్ఎస్ఎస్ మినహా, 31.12.2024 వరకు పొడిగించడం జరిగింది. కేంద్ర సాయం మంజూరు, అమలు పద్ధతులు మార్చకుండా, మంజూరైన అన్ని ఇళ్లను పూర్తి చేయడానికి గడువును పొడిగించడం జరిగింది.
కేంద్ర గృహ నిర్మాణం & పట్టణ వ్యవహారాల శాఖ మంత్రి శ్రీ కౌశల్ కిషోర్ ఈ రోజు లోక్సభలో లిఖితపూర్వక సమాధానం రూపంలో ఈ సమాచారాన్ని అందించారు.
ఆర్థిక మంత్రిత్వ శాఖ
దిల్లీలోని ఇందిరా గాంధీ అంతర్జాతీయ విమానశ్రయంలో రూ.434 కోట్ల విలువ చేసే 62 కేజీల హెరాయిన్ను పట్టుకున్న డీఆర్ఐ
మాదక ద్రవ్యాల అక్రమ రవాణాపై అణిచివేతను కొనసాగిస్తూ, డైరెక్టరేట్ ఆఫ్ రెవెన్యూ ఇంటెలిజెన్స్  మరో వినూత్న కార్యనిర్వహణ పద్ధతిని వెలికితీసింది. ఎయిర్ కార్గో సరుకును నిషేధించిన తర్వాత 10.05.2022 రోజున 62 కిలోల హెరాయిన్ను స్వాధీనం చేసుకుంది. భారతదేశంలో కొరియర్/కార్గో/ఎయిర్ ప్యాసింజర్ల ద్వారా ఇప్పటి వరకు జరిగిన హెరాయిన్ స్వాధీనాల్లో ఇది అతిపెద్ద వాటిల్లో ఒకటి .
"బ్లాక్ & వైట్" అనే ఆపరేషన్ కోడ్ ద్వారా, డీఆర్ఐ దిగుమతి చేసుకున్న కార్గో సరుకు నుండి 55 కిలోల హెరాయిన్ను స్వాధీనం చేసుకుంది, అందులో "ట్రాలీ బ్యాగ్స్" ఉన్నట్లు ప్రకటించారు. ఉగాండాలోని ఎంటెబ్బే నుండి హెరాయిన్ దుబాయ్ మీదుగా ఇందిరా గాంధీ అంతర్జాతీయ  విమానాశ్రయం చేరుకుంది. పంజాబ్, హర్యానా రాష్ట్రాలలో స్విఫ్ట్ ఫాలో-అప్ ఆపరేషన్లు మరో 7 కిలోల హెరాయిన్ మరియు రూ. 50 లక్షల నగదు. స్వాధీనం చేసుకున్న 62 కిలోల హెరాయిన్ విలువ అక్రమ మార్కెట్లో రూ. 434 కోట్లు ఉంది.
దిగుమతి చేసుకున్న సరుకులో 330 ట్రాలీ బ్యాగులు ఉండగా, స్వాధీనం చేసుకున్న హెరాయిన్ను 126 ట్రాలీ బ్యాగ్ల బోలు మెటల్ ట్యూబ్లలో దాచి ఉంచినట్లు గుర్తించారు. వీటిని దాచడం గుర్తించడం చాలా కష్టం.
డీఆర్ఐ అధికారులు ఈ సరుకును దిగుమతి చేసుకున్న వ్యక్తిని పట్టుకున్నారు. ఇతర అనుమానితులను కూడా విచారిస్తున్నారు. తదుపరి విచారణలు జరుగుతున్నాయి.
2021లో డీఆర్ఐ దేశవ్యాప్తంగా హెరాయిన్ను భారీగా స్వాధీనం చేసుకుంది. 2021లో 3,300 కిలోల కంటే ఎక్కువ హెరాయిన్ను స్వాధీనం చేసుకున్నారు. ఇంకా, జనవరి 2022 నుండి, డీఆర్ఐ, న్యూఢిల్లీలోని ఐసీడీ తుగ్లక్బాద్లోని ఒక కంటైనర్లో 34 కిలోలు, ముంద్రా పోర్ట్లోని ఒక కంటైనర్ నుండి 201 కిలోలు మరియు 392 కిలోల నూలుతో సహా హెరాయిన్ను . పిపావావ్ పోర్ట్ వద్ద స్వాధీనం చేసుకున్నారు. గత మూడు నెలల్లో, అనేక కేసులు కూడా బుక్ చేయబడ్డాయి, విమాన ప్రయాణికుల నుండి 60 కిలోల కంటే ఎక్కువ హెరాయిన్ను స్వాధీనం చేసుకున్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు ఇప్పటిదాకా 25.60 కోట్లకు పైగా టీకా డోసులు;
రాష్ట్రాల దగ్గర పంపిణీకి సిద్ధంగా ఇంకా 1.17 కోట్ల డోసులు
భారత ప్రభుత్వం దేశవ్యాప్త టీకాల కార్యక్రమానికి అండగా ఉండి రాష్ట్రాలకు, కేంద్రపాలిత ప్రాంతాలకు టీకా డోసులు ఉచితంగా అందిస్తూ వస్తోంది. కోవిడ్ మీద పోరులో భాగంగా భారత ప్రభుత్వం అనుసరిస్తున్న వ్యాధి నిర్థారణ పరీక్షలు, సోకినవారీ ఆచూకీ కనిపెట్టటం, తగిన చికిత్స అందించటం, వ్యాప్తి నివారణకు తగిన జాగ్రత్తలు పాటింపజేయటం, టీకాలివ్వటం అనే ఐదు అంశాల ప్రాధాన్యంలో భాగంగా టీకాల మీద ప్రత్యేక దృష్టిసారించింది. ప్రైవేట్ ఆస్పత్రులు నేరుగా కొనుగోలు చేసేందుకు కూడా అవకాశమిచ్చింది.
మూడో దశ టీకాల కార్యక్రమాన్ని మరింత సరళంగా, వేగంగా అమలు చేయటం మే 1న మొదలైంది. ఈ వ్యూహంలో భాగంగా ప్రతి నెలలో సెంట్రల్ డ్రగ్స్ లేబరేటరీ  ఆమోదించిన ఉత్పత్తి సంస్థలలో తయారైన టీకామందు మునుపటిలాగానే రాష్టాలకు ఉచితంగా పంపిణీ జరుగుతుంది
భారత ప్రభుత్వం ఇప్పటిదాకా రాష్ట్రాలకు, కేంద్రపాలితప్రాంతాలకు 25.60 కోట్లకు పైగా  కోవిడ్ డోసులు ఉచితంగా అందజేసింది. ఇందులో రాష్ట్రాల వాడకం, వృధా కలిపి ఈ ఉదయం 8 గంటలవరకు అందిన సమాచారాన్ని బట్టి 24,44,06,096 డోసులు ఉన్నట్టు తెలుస్తోంది.
రాష్ట్రాలు, కేంద్ర పాలిత ప్రాంతాల దగ్గర ఇంకా 1.17 కోట్లకు పైగా ) టీకా డోసులు పంపిణీకి అందుబాటులో ఉన్నాయి. ఇవి కాకుండా, వచ్చే మూడు రోజులలో 38 లక్షలకు పైగా  డోసులు రాష్ట్రాలకు అందుతాయి.
హోం మంత్రిత్వ శాఖ
కేంద్ర ఆరోగ్య మరియు కుటుంబ సంక్షేమ మంత్రిత్వ శాఖ, ఏప్రిల్ 25వ తేదీన విడుదల చేసిన సూచనలో తెలియజేసిన విధంగా కంటైన్మెంట్ చర్యలను పరిగణనలోకి తీసుకోవాలని అన్ని రాష్ట్రాలు మరియు కేంద్రపాలిత ప్రాంతాలకు ఉత్తర్వులు జారీ చేసిన - దేశీయ వ్యవహారాల మంత్రిత్వ శాఖ
కేంద్ర ఆరోగ్య మరియు కుటుంబ సంక్షేమ మంత్రిత్వ శాఖ , ఏప్రిల్ 25వ తేదీన విడుదల చేసిన సూచనలో తెలియజేసిన విధంగా కంటైన్మెంట్ చర్యలను పరిగణనలోకి తీసుకోవాలనీ, అలాగే, పరిస్థితిని అంచనా వేయడం ద్వారా వెంటనే అమలు చేయాలని కోరుతూ, దేశీయ వ్యవహారాల మంత్రిత్వ శాఖ, అన్ని రాష్ట్రాలు మరియు కేంద్రపాలిత ప్రాంతాలకు , ఉత్తర్వులు జారీ చేసింది. విపత్తు నిర్వహణ  చట్టం, 2005 లోని సంబంధిత నిబంధనల ప్రకారం, అవసరమైన నియంత్రణ చర్యలను అమలు చేయాలని, ఈ ఉత్తర్వుల ద్వారా రాష్ట్రాలు మరియు యు.టి. లను కోరడం జరిగింది.
25.4.2021 తేదీన ఎమ్.ఓ.హెచ్.ఎఫ్.డబ్ల్యూ. విడుదల చేసిన సూచనలో, గత వారంలో నిర్వహించిన పరీక్షల్లో పాజిటివ్ ఫలితాలు 10 శాతం లేదా అంతకంటే ఎక్కువ ఉన్న జిల్లాలను, లేదా ఎక్కడ 60 శాతం కంటే ఎక్కువ పడకలు నిండి పోయాయో; గుర్తించాలని, రాష్ట్రాలు మరియు యుటిలను కోరడం జరిగింది. ఈ రెండు ప్రమాణాలలో, దేనిలోనైనా ఉన్న జిల్లాలను, ఇంటెన్సివ్ మరియు లోకల్ కంటైనేషన్ చర్యలు తీసుకోవటానికి పరిగణించాలని కూడా ఆ ఉత్తర్వులో పేర్కొనడం జరిగింది.
ఎమ్.ఓ.హెచ్.ఎఫ్.డబ్ల్యూ. సూచించిన ప్రకారం కమ్యూనిటీ కంటైన్మెంట్ / పెద్ద కంటైన్మెంట్ ప్రాంతాల్లో అమలు చేయవలసిన విధివిధానాలను కూడా, ఎమ్.హెచ్.ఏ. ఉత్తర్వుల తో పాటు జత చేయడం జరిగింది.
కోవిడ్-19 నిర్వహణ కోసం జారీ చేసిన జాతీయ ఆదేశాలు దేశవ్యాప్తంగా ఖచ్చితంగా పాటించాల్సి ఉంటుంది.
దేశీయ వ్యవహారాల మంత్రిత్వ శాఖ జారీ చేసిన ఉత్తర్వులు 31.5.2021 తేదీ వరకు అమలులో ఉంటాయి.
ఆయుష్
గవర్నమెంట్ ఇ మార్కెట్  పోర్టల్ ద్వారా తమ ఉత్పత్తులను అమ్మనున్న ఆయుష్ మంత్రిత్వ శాఖకు చెందిన ప్రభుత్వ రంగ సంస్థ ఐఎంపిసిఎల్
ఆయుష్ మంత్రిత్వ శాఖకు చెందిన ప్రభుత్వ రంగ సంస్థ అయిన ఇండియన్ మెడిసిన్స్ ఫార్మస్యూటికల్ కార్పొరేషన్ లిమిటెడ్  సంభావ్య అమ్మకాల పరిమాణం విషయంలో తమ ఉత్పత్తులను ఆన్లైన్లో ప్రభుత్వ ఇ-మార్కెట్తో  ఇటీవలే చేసుకున్న ఒప్పందం కారణంగా ప్రేరణను పొందింది. ఐఎంపిసిఎల్, జిఇఎం మధ్య ఒప్పందం 03.03.2021న ఖరారు అయింది. జిఇఎం మార్కెట్లో అందుబాటులో ఉన్న సుమారు 311 ఔషధాలను పరిగణలోకి తీసుకుని 31 కేటగిరీలను సృష్టించడంతో ఐఎంపిసిఎల్ ఇప్పుడు ఈ మందులను జిఇఎం పోర్టల్లో అప్లోడ్ చేయవచ్చు.
ఆయుష్ మంత్రిత్వ శాఖకు చెందిన ప్రభుత్వ రంగ సంస్థ అయిన ఐఎంపిసిఎల్ రూ. 100 కోట్ల టర్నోవర్తో దేశంలో ఆయుష్ మందుల ఉత్పత్తిదారులలో విశ్వసనీయమైన సంస్థలలో ఒకటి. పైగా, దాని సూత్రీకరణల ప్రామాణికతకు పేరొందింది. భారత ప్రభుత్వ ఆయుష్ మంత్రిత్వ శాఖ కింద పని చేస్తున్న సిపిఎస్ ఇ ఐఎంపిసిఎల్ మాత్రమే, దాని ఆయుర్వేద, యునాని మందుల ధరలను ఆర్థిక మంత్రిత్వ శాఖ  పరిశీలించి, ఖరారు చేసింది. జిఇఎం నిర్ణయం కారణంగా ఐఎంపిసిఎల్ తయారు చేసే ఆయుర్వేద, యునాని మందులు జిఇఎం పోర్టల్లో ఆర్థిక శాఖకు చెందిన వ్యయ విభాగం ఖరారు చేసిన ధరలకు వందలాది ప్రభుత్వ రంగ కొనుగోలుదారులకు అందుబాటులో ఉంటాయి. ఇది కేంద్ర, రాష్ట్ర ప్రభుత్వాల సంస్థలు తమ ఆరోగ్య సంరక్షణ కార్యక్రమాలకు మందులు సేకరించడం సులువు చేస్తుంది. జిఇఎం, ఐఎంపిసిఎల్ మధ్య ఒప్పందం రాష్ట్ర యూనిట్లు ఆయుర్వేద, యునాని మందుల సేకరణ, పంపిణీని క్రమబద్ధం చేస్తుంది. ప్రభుత్వ ఆయుర్వేద ఆసుపత్రులకు వెళ్ళే వేలాదిమంది రోగులు, ఇతర క్లైంట్లు దూరంగా ఉన్న ఆయుష్ ఆసుపత్రులు, క్లినిక్లలో కూడా ఈ మందులు సమృద్ధిగా అందుబాటులో ఉండనున్న కారణంగా లబ్ది పొందనున్నారు.
విద్యుత్తు మంత్రిత్వ శాఖ
2019-20లో రూ.లక్ష కోట్లకు పైగా రుణాలను మంజూరు చేసిన పీఎఫ్పీ
కోవిడ్-19 మహమ్మారి వ్యాప్తితో సహా వివిధ సవాళ్లు నెలకొని ఉన్నప్పటికీ కేంద్ర ప్రభుత్వ రంగ సంస్థ, విద్యుత్ రంగంలో భారతదేశంలోనే ప్రముఖ ఎన్బీఎఫ్సీ సంస్థ అయిన ఫైనాన్స్ కార్పొరేషన్  2019-20  ఆర్థిక సంవత్సరాన్ని బలమైన పనితీరును కనబరిచింది. కేంద్ర విద్యుత్ మంత్రిత్వ శాఖ ఆధ్వర్యంలోని ఫైనాన్స్ కార్పొరేషన్  గత ఆర్థిక సంవత్సరంలో సుమారు 68,000 కోట్ల రూపాయల రుణ పంపిణీతో పాటు.. రూ. లక్ష కోట్లకు పైగా రుణాలను మంజూరు చేసింది. ఇది సంస్థ మెరుగైన ఆర్థిక పనితీరును
కనబరుస్తోంది. కోవిడ్-19 వ్యాప్తిని కట్టడి చేసేందుకు గాను దేశవ్యాప్తంగా లాక్డౌన్ నెలకొని ఉన్నప్పటికీ మార్చి 2020 చివరి వారంలో సంస్థ దాదాపు 11,000 కోట్ల రూపాయల రుణాలను పంపిణీ చేయడం విశేషం. ఉద్యోగులు ఇంటివద్ద నుంచి పనిచేస్తున్నప్పటికీ పీఎఫ్సీ బలమైన ఐటీ మౌలిక సదుపాయాల మద్దతుతో ఈ గణనీయమైన రుణ పంపిణీని నిర్వహించగలిగింది.
తగ్గిన నిరర్థక ఆస్తులు మార్చితో ముగిసిన ఆర్థిక సంవత్సరంలో సంస్థ తన స్వతంత్ర ఆదాయంలో 16 శాతం వృద్ధిని నమోదు చేసింది. నిధుల వ్యయంలో 16 బీపీఎస్ తగ్గింపు చేపట్టిన నేపథ్యంలోనూ సంస్థ ఈ వృద్ధిని నిర్వహించడం విశేషం. సంస్థ నికర నిరర్థక ఆస్తులు  4.55 శాతం నుండి 3.8 శాతానికి తగ్గాయి. ఇది సంస్థ యొక్క బలమైన పని తీరును ప్రదర్శిస్తుంది. దీనికి తోడు సంస్థ కంపెనీ తన రుణ ఆస్తులలో 10 శాతం మేర వృద్ధిని నమోదు చేసింది. నిధుల వ్యయంలో 16 శాతం మేర బీపీఎస్ తగ్గింపు మరియు వడ్డీ వ్యాప్తిలో 16 బీపీఎస్ పెరుగుదలతో తన పనితీరును మరింతగా మెరుగుపరుచుకుంది. ఇంకా, ఆర్థిక సంవత్సరంలో, పీఎఫ్సీ ఒత్తిడితో కూడిన రూ.2,700 కోట్ల విలువైన రెండు ప్రాజెక్టుల్ని పరిష్కరించింది. ఇందులో రత్తాన్న్ ఇండియా అమరావతి మరియు జీఎంఆర్ ఛత్తీస్గఢ్ ఉన్నాయి.
రుణ ఆస్తిలో 12 శాతం వృద్ధి సవాళ్లతో కూడిన వాతావరణం ఉన్నప్పటికీ ఏడాది ప్రాతిపదికన చూస్తే 2020 ఆర్ధిక సంవత్సరానికి రూ.6788 కోట్లకు చేరింది. అంతకు ముందు ఏడాది ఇదే సమయంలో సంస్థ లాభం రూ.6,953 కోట్లుగా ఉంది. కార్పొరేట్ పన్ను రేటులో మార్పు కారణంగా డీటీఏ యొక్క ఏక-కాల పన్ను ప్రభావం మినహాయింపు లాభంపై కొంత మేర ప్రభావాన్ని చూపింది. ఎఫ్వై 20 సంవత్సరపు ఆఖరి 45 రోజులలో ఎక్జ్ఛేంజీ రేటులో 6 % వ్యత్యాసం కారణంగా కూడా సంస్థ లాభం కొంత ప్రభావితమైంది. 2019-20 ఆర్థిక సంవత్సరంలో  సంస్థ యొక్క ఆర్థిక ముఖ్యాంశాలు ఇలా ఉన్నాయి ఆదాయంలో 15 శాతం వృద్ధి. రుణ ఆస్తిలో 12 శాతం మేర వృద్ధి, నికర ఎన్పీఏలు 4.20% నుండి 3.57 శాతానికి తగ్గాయి.
విద్యుత్తు మంత్రిత్వ శాఖ
విద్యుత్  నియమాలు, 2022 అమలుతో జెన్కో బకాయిల చెల్లింపులో గణనీయమైన మెరుగుదల రాష్ట్రాల మొత్తం బకాయిలు రూ. 24,680 కోట్లకు తగ్గాయి.
డిస్కమ్లు దాదాపు రూ. గత 5 నెలల్లో 1,68,000 కోట్ల కరెంట్ బకాయిలు చెల్లించాయి
విద్యుత్ రంగం ఆర్థిక సాధ్యతను తిరిగి తీసుకురావడానికి, వినియోగదారులకు నమ్మకమైన 24x7 విద్యుత్తును అందించడానికి, పెట్టుబడులను ఆకర్షించడానికి ఎల్పీఎస్ నియమాలను రూపొందించింది.
విద్యుత్  రూల్స్, 2022 అమలు వల్ల ఉత్పత్తి చేసే కంపెనీలు, ట్రాన్స్మిషన్ కంపెనీలు వ్యాపారులతో సహా సప్లయర్ల బకాయిల రికవరీలో గణనీయమైన మెరుగుదల కనిపించింది. రాష్ట్రాల మొత్తం బకాయిలు రూ. 1,37,949 కోట్ల నుంచి 03.06.2022 నాటికి రూ. 24,680 కోట్లకు తగ్గాయి. కేవలం నాలుగు  ఈఎంఐల రూ. 1,13,269 కోట్లను సకాలంలో చెల్లించారు. 5 రాష్ట్రాలు రూ. 24,680 కోట్ల ఈఎంఐ చెల్లింపు కోసం 16,812 కోట్లను పీఎఫ్సీ & ఆర్ఈసీ నుండి తీసుకున్నాయి. ఎనిమిది రాష్ట్రాలు తమ స్వంత ఏర్పాటు చేసుకోవాలని నిర్ణయించుకున్నాయి. చర్యలను తప్పించుకోవడానికి పంపిణీ సంస్థలు కూడా తమ ప్రస్తుత బకాయిలను సకాలంలో చెల్లిస్తున్నాయి. డిస్ట్రిబ్యూషన్ కంపెనీలు గత 5 నెలల్లో దాదాపు రూ. 1,68,000 కోట్లు చెల్లించాయి. ప్రస్తుత బకాయిలను చెల్లించనందుకు కేవలం ఒక డిస్ట్రిబ్యూషన్ యుటిలిటీ అంటే జేబీవీఎన్ఎల్ మాత్రమే నియంత్రణలో ఉంది. ట్రిగ్గర్ తేదీలో పంపిణీ కంపెనీల బకాయిలు 18.08.2022 నాటికి. రూ. 5085 కోట్ల నుండి రూ. 205 కోట్లకు తగ్గాయి. ఇప్పటివరకు సాధించిన ఫలితాల ఆధారంగా, ఎల్పీఎస్ నిబంధనలను కఠినంగా అమలు చేయడం వల్ల దేశంలో విద్యుత్ రంగం ఆర్థికంగా మెరుగుపడుతుందని వినియోగదారులకు విశ్వసనీయమైన 24x7 విద్యుత్తును అందించడానికి పెట్టుబడిని ఆకర్షిస్తుందని భావిస్తున్నారు. ఈ నియమం బకాయిలు లిక్విడేట్ చేయబడిందని నిర్ధారించడమే కాకుండా ప్రస్తుత బకాయిలు సకాలంలో చెల్లించబడతాయని కూడా నిర్ధారిస్తుంది. డిస్కమ్లలో ఆర్థిక క్రమశిక్షణను నిర్ధారించడంలో నియమం కీలక పాత్ర పోషించినట్లు భావించవచ్చు.
ప్రధాన మంత్రి కార్యాలయం
శ్రీ అజిత్ జోగీ కన్నుమూత పట్ల సంతాపం తెలిపిన ప్రధాన మంత్రి
ఛత్తీస్ గఢ్ పూర్వ ముఖ్యమంత్రి శ్రీ అజిత్ జోగీ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘శ్రీ అజిత్ జోగీ ప్రజాసేవ అంటే ఎంతో ఉద్వేగాన్ని కనబరచే వారు. ఈ ఉద్వేగమే ఒక ఆయన ను ఒక అధికారి గా మరియు ఒక రాజకీయ నేత గా కఠోరం గా శ్రమించేటట్లు మలచింది. పేద ప్రజల జీవితాల లో-ప్రత్యేకించి ఆదివాసీ సముదాయాల జీవితాల లో- ఒక సానుకూలమైనటువంటి పరివర్తన ను తీసుకురావడం కోసం ఆయన పాటు పడ్డారు. ఆయన మరణం తో ఖిన్నుడినయ్యాను. ఆయన కుటుంబాని కి ఇదే నా యొక్క సహానుభూతి. ఆయన ఆత్మ కు శాంతి ప్రాప్తించు గాక’’ అని ఒక సందేశం లో ప్రధాన మంత్రి పేర్కొన్నారు.
(
ప్రధాన మంత్రి కార్యాలయం
హిమాచల్ ప్రదేశ్ సిస్సూలో ఆభార్ సమారోహ్ లో పాల్గొన్న ప్రధాని
అటల్ సొరంగం ఈ ప్రాంత ప్రజల జీవితాలను మార్చేస్తుంది: ప్రధాని
అభివృద్ధి ఫలాలు ప్రతి ఒక్కరికీ అందాలన్న ప్రభుత్వ సంకల్పానికి నిదర్శనం అటల్ సొరంగం: ప్రధాని
ఏ ఒక్కరినీ మినహాయించకపోవమే ఇప్పుడు విధానాలకు ప్రాతిపదిక, వోట్లు కాదు: ప్రధాని
దేవ దర్శన్ , బుద్ధ దర్శన్ సంగమంగా లాహౌల్-స్పీతి కి కొత్త కోణం: ప్రధాని
ప్రధానమంత్రి నరేంద్ర మోదీ ఈరోజు హిమాచల్ ప్రదేశ్ లోని శిస్సూ లో ఆభార్ సమారోహ్ లోను, లాహౌల్, స్పీతి లో జరిగిన కార్యక్రమాల్లోనూ పాల్గొన్నారు.
సొరంగపు పరిణామాత్మక ప్రభావం
ప్రధానమంత్రి తాను ఒక కార్యకర్తగా ఉన్నకాలంలో రోహ్ తంగ్ మీదుగా చుట్టూ తిరిగి వచ్చిన రోజులను గుర్తు చేసుకున్నారు. శీతాకాలంలో రోహ తాంగ్ పాస్ మూసివేత కారణంగా ప్రజలు ఎదుర్కున్న కష్టాలను కూడా ఆయన ప్రస్తావించారు. ఆ రోజుల్లో శ్రీ ఠాకూర్ సేన్ నేగి తో తన సంభాషణలను గుర్తు చేసుకున్నారు. ఇక్కడి కష్టాలు మాజీ ప్రధాని శ్రీ అటల్ బిహారీ వాజ్ పేయ్ కి బాగా తెలుసుననిఅందుకే ఆయన 2000 సంవత్సరంలో ఈ సొరంగం ప్రకటించారని అన్నారు.
ఈ తొమ్మిది కిలోమీటర్ల సొరంగం ద్వారా దాదాపు 45-46 కిలోమీటర్ల ప్రయాణ దూరం తగ్గిందన్నారు. ఈ సొరంగం వలన ఈ ప్రాంత ప్రజల జీవితాల్లో పెనుమార్పులు వస్తాయని ప్రధాని ఆకాంక్షించారు. రైతులు, ఉద్యావన పెంపకం దారులు, విద్యార్థులు, వ్యాపారులు, పశుపోషణ మీద ఆధారపడేవారితో సహా లాహౌల్ స్పీతి. పంగి ప్రాంత ప్రజలకు ఇది ఎంతో సహాయకారిగా ఉంటుందన్నారు. ఈ ప్రాంత వ్యవసాయ ఉత్పత్తులు త్వరగా మార్కెట్ కు చేరుకోలేక దెబ్బతినేవని, ఇప్పుడు ఆ పరిస్థితి ఉండదని ప్రధాని చెప్పారు. ఈ ప్రాంతపు చంద్రముఖి బంగాళదుంపలు ఎన్నో కొత్త మార్కెట్లకు చేరే అవకాశం లభించిందన్నారు. లాహౌల్, స్పీతి ప్రాంతాల్లో పెంచే ఔషధ మొక్కలు, సుగంధ ద్రవ్యాలకు ప్రపంచవ్యాప్తంగా మార్కెట్ సౌకర్యం కలుగుతుందని ప్రధాని ఆశాభావం వ్యక్తం చేశారు. పిల్లల చదువులకు సైతం దగ్గరిదారి ఏర్పడుతుందన్నారు.
పర్యాటకానికి, ఉపాధికి అవకాశాలు
ఈ ప్రాంతంలో పర్యాతకరంగానికి ఉన్న అద్భుతమైన అవకాశాలను ప్రధాని ప్రస్తావించారు. దైవ దర్శనానికి, బుద్ధ దర్శనానికి ఒక సంగమంగా లాహౌల్, స్పీతి ప్రాంతానికి ఇప్పుడు కొత్త కోణం వచ్చి చేరిందన్నారు. ప్రపంచం నలుమూలలనుంచి వచ్చే వారికి ఇప్పుడి స్పీతి లోయలో ఉన్న తబో ఆరామం చేరటం సులభమవుతుందన్న్నారు. ఈ మొత్తం ప్రాంతానికి తూర్పు ఆసియా సహా ప్రపంచం నలుమూలల ఉన్న అనేక దేశాలనుంచి వచ్చే బౌద్ధులకు ప్రధాన ఆకర్షణగా మారుతుందన్నారు. పర్యాటకరంగం పెరిగే కొద్దీ యువతకు అనేక ఉపాధి అవకాశాలు పెరుగుతాయన్నారు.
అఖరి మనిషి దాకా చేరటం
అభివృద్ధి ఫలాలు ఆఖరి పౌరుని దాకా చేరాలన్న ప్రభుత్వ సంకల్పానికి అటల్ సొరంగం ఒక ఉదాహరణగా నిలుస్తుందని ప్రధాని అభివర్ణించారు. గతంలో లాహౌల్-స్పీతి లాంటి ప్రాంతాల అభివృద్ధిని గాలికి వదిలేశారని ప్రధాని వ్యాఖ్యానించారు. కానీ ఇప్పుడు ప్రభుత్వం కొత్త పద్ధతిలో ఆలోచిస్తున్నదని, విధానాల రూపకల్పనకు వోట్లు ప్రాతిపదికగా కాకుండా, ఏ భారతీయుడికీ అభివృద్ధి ఫలాలు అందకుండా ఉండకూడదనే దృఢ సంకల్పమే ప్రాతిపదిక అవుతోందని అన్నారు. లాంటి మార్పుకు లాహౌల్-స్పీతి ఒక ఉదాహరణగా అభివర్ణించారు. హర్ ఘర్ పైప్ సే జల్  ద్వారా ఇది రుజువైందన్నారు.
దళితులకు, గిరిజనులకు బాధితులకు, అణగారిన వర్గాలన్నిటికీ కనీస వసతి సౌకర్యాలు కల్పించటానికి ప్రభుత్వం కట్టుబడి ఉన్నదని ప్రధాని పునరుద్ఘాటించారు. గ్రామీన విద్యుదీకరనకు, ఎల్పీజీ గ్యాస్ కనెక్షన్లు ఇవ్వటానికి, మరుగుదొడ్ల నిర్మాణం వంటి కార్యక్రమాలకు, ఆయుష్మాన్ భారత్ యోజన ద్వారా వైద్య చికిత్సకు ఏర్పాట్లు చేయటం లాంటి ప్రభుత్వ కార్యక్రమాలను ఆయన ప్రస్తావించారు. కరోనా వైరస్ పట్ల అప్రమత్తంగా ఉండాలని పిలుపునిస్తూ ప్రధాని తన ప్రసంగాన్ని ముగించారు.
ఆరోగ్య, కుటుంబ సంక్షేమ మంత్రిత్వ శాఖ
అరుదైన వ్యాధుల బారిన పడుతున్న వారికి ప్రభుత్వం నుంచి ఆర్థిక సహాయం
భారతదేశంలోని వివిధ రాష్ట్రాలు, కేంద్ర పాలిత ప్రాంతాల్లోని ప్రతినిధులతో పాటు సాధారణ ప్రజల అభిప్రాయాలను సేకరించి అరుదైన వ్యాధుల జాతీయ జాబితాను ఖరారు చేసి కేంద్ర ఆరోగ్య మరియు కుటుంబ సంక్షేమ శాఖ అంతర్జాలంలో ఉంచింది.
ఈలోపు అరుదైన వ్యాధులన్నింటినీ ఒకే గొడుగు కిందకు తీసుకొచ్చి జాతీయ ఆరోగ్య నిధిని ఏర్పాటు చేశారు. 2019 జనవరి 1 నుంచి అరుదైన వ్యాధులతో బాధ పడుతున్న దారిద్ర్య రేఖకు దిగువను ఉన్న కుటుంబాలకు 15 లక్షల వరకూ ఆర్థిక సాయం అందిచడమే ఈ పథకం లక్ష్యం.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి అశ్విని కుమార్ చౌబే రాజ్యసభలో లిఖిత పూర్వక సమాధానంలో ఈ విషయాన్ని వెల్లడించారు.
(Visitor Counter : 59
ప్రధాన మంత్రి కార్యాలయం
ఆసియా క్రీడల పురుషుల ట్రిపుల్ జంప్లో కాంస్యం సాధించిన ప్రవీణ్ చిత్రాను అభినందించిన ప్రధానమంత్రి
ప్రధాన మంత్రి శ్రీ నరేంద్ర మోదీ ఈరోజు ఆసియా క్రీడల పురుషుల ట్రిపుల్ జంప్ ఈవెంట్లో కాంస్య పతకం గెలుచుకున్న అథ్లెట్ ప్రవీణ్ చిత్రను అభినందించారు.
అతను X లో పోస్ట్ చేసాడు:
"అథ్లెటిక్స్లో మరో అద్భుతమైన విజయం!
పురుషుల ట్రిపుల్ జంప్ ఈవెంట్లో కాంస్య పతకాన్ని గెలుచుకున్న @PraveenChithra1కి అభినందనలు.
ఈ రోజు ఈ అత్యుత్తమ ప్రదర్శన మన దేశానికి కీర్తిని తెచ్చిపెట్టింది.
ప్రధాన మంత్రి కార్యాలయం
త్రిపుర రాష్ట్రావతరణ సందర్భంగా ప్రజలకు ప్రధాని శుభాకాంక్షలు
త్రిపుర అవతరణ దినోత్సవం సందర్భంగా ప్రధానమంత్రి శ్రీ నరేంద్ర మోదీ రాష్ట్ర ప్రజలకు శుభాకాంక్షలు తెలిపారు.
ఈ మేరకు ఒక ట్వీట్ ద్వారా పంపిన సందేశంలో:
“రాష్ట్ర ఆవిర్భావ దినోత్సవం నేపథ్యంలో త్రిపుర ప్రజలకు శుభాకాంక్షలు. గడచిన ఐదేళ్ల కాలం రాష్ట్ర అభివృద్ధి పథంలో అద్భుతమైన కాలం. వ్యవసాయం నుంచి పరిశ్రమల దాకా, విద్య నుంచి ఆరోగ్యం వరకూ అనేక రంగాల్లో రాష్ట్రం గొప్ప మార్పును సాధించింది. భవిష్యత్తులోనూ ఇదే ధోరణి కొనసాగాలని ఆకాంక్షిస్తున్నాను” అని ప్రధాని పేర్కొన్నారు.